Man sterf by Kusile-kragstasieKusile-kragstasie Foto: Khulu Pasiwe (Eskom), Twitter ŉ Werker is Maandagoggend dood by die Kusile-kragstasie naby Witbank in Mpumalanga. Khulu Phasiwe, Eskom se woordvoerder, het die voorval aan Maroela Media bevestig. “Ek kan bevestig dat ŉ kontrakwerker deur die loop van die oggend by die stasie oorlede is. Die bevestiging aan die familie en die ondersoek laat ons aan die polisie oor,” het Phasiwe gesê. Kol. Mtsholi Bhembe het die voorval bevestig. Hy kon egter nie onmiddellik bevestig hoe presies die werker dood is nie. “Die werker het na bewering net inmekaargesak en gesterf en die polisie is na die toneel ontbied,” het Bhembe gesê. ŉ Geregtelike doodsondersoek word gedoen. Hou Maroela Media dop vir meer.